Esinevad Leedu kesksed muusikakollektiivid. Kuulda saab salvestist Leedu Riikliku Sümfooniaorkestri hooaja avakontserdilt kultuuripealinna staatust märkiva Zibuokle Martinaityte'lt tellitud teose "Tuhat ust maailma" esiettekandega, ambitsioonikat vanamuusikakava "Prints Wladislawi reis Rooma", mille ettekandes osalevad ka eesti muusikud, Jaques Fromental Halevy ooperit "Juuditar" juutide traagilisest saatusest Vilniuses, Onute Narbutaite pühendusteost kodulinnale Vilniusele - oratooriumit "Centones meae urbi", staažika Vilniuse keelpillikvarteti ja Leedu ühe tuntuma džässikollektiivi, pianist Dainius Pulauskase septeti kontserte.